Hovedrolleinnehaveren i «Homeland» avslørte selv graviditeten på «The Howard Stern Show» i april.
– Dette var planlagt. Vi har ønsket et barn til en stund, og nå skjer det, sa hun under programmet.
Mandag denne uken ble Danes og Dancy foreldre til sin andre sønn. Fra før har de fem år gamle Cyrus Michael Christopher.
Danes fortalte People i mai at Cyrus gledet seg til bli storebror.
– Han kaller den «hans» baby, sa hun da.
Paret har bekreftet fødselen via sin publisist, men ikke selv kommentert saken.
Danes og Dancy giftet seg i 2009, tre år etter at de hadde møttes under innspillingen av «Evening».
Det ble for en måned siden klart at «Homeland» avsluttes etter sesong åtte, som er ventet neste juni.